Diari Oficial de la Generalitat Valenciana


Sumari del DOGV 3433, del 12-02-1999 (1999/484)

RESOLUCIÓ de 7 de gener de 1999, del director general de Recursos Humans, per la qual convoca un concurs per a la provisió de la plaça de cap del Servei d'Hematologia-Hemoteràpia de l'Hospital de Sagunt i centre d'especialitats.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/484


Data del document
:   07-01-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Sagunt
    * establiment hospitalari
    * professió sanitària
    * concurs administratiu
    * metge

RESOLUCIÓ de 7 de gener de 1999, del director general de Recursos Humans, per la qual convoca un concurs per a la provisió de la plaça de cap del Servei d'Hematologia-Hemoteràpia de l'Hospital de Sagunt i centre d'especialitats. [1999/X484]
  
Atesa la necessitat urgent d'ocupar la plaça de cap del Servei d'Hematologia-Hemoteràpia de l'Hospital de Sagunt i CE, i que subsisteix la vigència de l'Ordre de 5 de febrer de 1985, del Ministeri de Sanitat i Consum, que regula les bases de les convocatòries per a la promoció als llocs de caps de servei dels serveis jerarquitzats d'institucions sanitàries.
  
Fent ús de les competències que m'han sigut delegades per l'article 2.1.h de l'Ordre de 10 de març de 1997, de la Conselleria de Sanitat, resolc:
  
Convocar el concurs per a la provisió de la plaça de cap del Servei d'Hematologia-Hemoteràpia de l'Hospital de Sagunt i CE, d'acord amb les bases que es publiquen com a annex I d'aquesta resolució.
  
València, 7 de gener de 1999.- El director general de Recursos Humans: Pompeyo Esparza Bernabeu.
  
Annex I
  
1. Característiques generals
  
El règim jurídic de la plaça objecte de la convocatòria és l'establit en l'Estatut Jurídic del Personal Mèdic, aprovat pel Decret 3.160/1966, de 23 de desembre, i les disposicions legals que el despleguen.
  
El facultatiu que resulte adjudicatari de plaça en aquesta convocatòria podrà optar pels complements específics previstos en la disposició transitòria primera de la Llei 14/97, de 26 de desembre, de Mesures de Gestió Administrativa i Financera i d'Organització de la Generalitat, amb el règim de dedicació que corresponga a cadascun d'ells, d'acord amb el que estableix l'article 53 de la Llei 66/1997, de 30 de desembre, de Mesures Fiscals, Administratives i de l'Ordre Social.
  
El lloc convocat queda vinculat orgànicament a l'hospital respectiu i funcionalment a l'àrea a què es trobe adscrit l'hospital.
  
En compliment de l'article 9 de l'Ordre de 5 de febrer de 1985, del Ministeri de Sanitat i Consum, els llocs de cap de servei o de secció dels serveis jerarquitzats de les institucions sanitàries de la Seguretat Social s'han d'avaluar específicament a l'efecte de la seua continuïtat en acabar el primer i el segon quadriennis del seu exercici.
  
2. Requisits dels aspirants
  
2.1 Requisits exigits
  
a) Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, gràcies a tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Posseir la titulació corresponent.
  
Posseir el títol de llicenciat o doctor en medicina i cirurgia i posseir el títol corresponent de metge especialista, expedit pel Ministeri d'Educació i Ciència, o haver-ne sol·licitat l'expedició.
  
c) Els aspirants que tinguen una plaça en propietat en serveis jerarquitzats de la Seguretat Social en la categoria de cap de servei o de secció hauran d'haver-la ocupada durant un període mínim de dotze mesos, en el supòsit que opten a places d'igual o inferior categoria.
  
d) Aptitud psicofísica que s'acreditarà mitjançant un reconeixement sistemàtic en el centre sanitari de destinació de la Conselleria de Sanitat.
  
e) No estar inhabilitat per a l'exercici professional o per a l'exercici de funcions públiques, ni separat mitjançant expedient disciplinari del servei de les administracions públiques o de la Seguretat Social.
  
f) Ingressar la quantitat de 3.520 pessetes, en concepte de drets d'examen, en el compte corrent número núm. 2077/0014/39/1547618200, sucursal del c/ Colom, núm. 9, Bancaixa. L'ingrés es podrà fer en qualsevol oficina d'aquesta entitat bancària.
  
g) Haver ocupat en propietat una plaça de l'especialitat de què es tracte en els serveis jerarquitzats de la Seguretat Social, o en hospitals amb programa acreditat per a la docència per la comissió nacional de l'especialitat de què es tracte, o en centre estranger amb programa reconegut per a la docència de postgraduats en l'especialitat corresponent, per un període mínim de cinc anys.
  
Si pertoca, se sumarà el període de temps d'ocupació de plaça en els diferents serveis i hospitals. Es comptarà com un de sol els períodes de temps en què s'haja exercit simultàniament més d'un lloc de treball.
  
2.2 Acreditació de requisits
  
Els requisits caldrà tenir-los l'últim dia de termini legal de presentació de sol·licituds, i mantenir-los fins a la presa de possessió.
  
3. Sol·licituds
  
3.1 Els qui desitgen participar en el concurs han d'aportar l'oportuna sol·licitud d'acord amb el model que figura com a annex II d'aquesta convocatòria, i l'han de presentar en les unitats de registre de les direccions territorials de la Conselleria de Sanitat a Alacant (c/ Girona, 26, 03499); Castelló de la Plana (pl. Hort dels Soguers, 12, 12048); València (Gran Via de Ferran el Catòlic, 74, 46141); Gerència de l'Àrea d'Alcoi (c/ Onofre Jordà, núm. 21, 03859); o mitjançant qualsevol de les formes previstes en l'article 38 de la Llei de Règim Jurídic de les Administracions Públiques i del Procediment Administratiu Comú. S'hi ha de fer constar de manera expressa i concreta la plaça a què es vol optar.
  
3.2 Les sol·licituds adreçades al director general de Recursos Humans es presentaran en un termini de 30 dies hàbils comptadors des de l'endemà de la publicació de la convocatòria en el Diari Oficial de la Generalitat Valenciana.
  
3.3 La consignació de dades falses en la instància o en la documentació aportada pels aspirants serà sancionada amb la pèrdua de plaça a més de les mesures legals que corresponga aplicar-hi.
  
3.4 El domicili que figure en les instàncies es considera com a vàlid a l'efecte de notificació, i són responsabilitat exclusiva del concursant els errors en la consignació i la comunicació a la Conselleria de Sanitat de qualsevol canvi de domicili.
  
4. Documents que cal aportar amb la instància
  
Juntament amb la instància, els concursants han d'aportar els documents següents:
  
a) Fotocòpia compulsada del DNI.
  
b) Rebut original o fotocòpia compulsada d'haver ingressat en el compte esmentat la quantitat de 3.520 PTA, en concepte de drets d'examen. En el supòsit que la sol·licitud es faça per correu, l'ingrés podrà fer-se per gir postal o telegràfic, adjuntant a la instància el corresponent resguard acreditatiu.
  
c) Fotocòpia compulsada del títol de l'especialitat.
  
d) Historial professional en què consten els mèrits valorables, segons el barem establit en l'annex III d'aquesta convocatòria.
  
e) Documentació acreditativa dels mèrits que els concursants al·leguen davant el tribunal vist el barem de mèrits.
  
L'acreditació dels mèrits valorables segons el barem ha d'efectuar-se en document original o fotocòpia compulsada.
  
Pel que fa als treballs i publicacions científiques se'n pot aportar una fotocòpia sempre que s'especifique la ressenya de la publicació o certificació acreditativa del centre o institució organitzadora, en cas que es tracte d'aportacions a reunions científiques que no hagen estat publicades.
  
El tribunal pot requerir als interessats qualsevol aclariment que sobre la documentació presentada plantege, i aquests estan obligats a proporcionar-li'l.
  
Si el requeriment no és atés, no es valorarà el mèrit corresponent.
  
El tribunal sols pot valorar o sol·licitar aclariments sobre mèrits al·legats pels concursants amb la instància.
  
f) Acreditació en document original o fotocòpia compulsada, dels requisits específics de la base 2.1.g), sense perjudici del que preveu el paràgraf anterior.
  
5. Admissió de sol·licituds
  
Una vegada acabe el termini de presentació d'instàncies, el director general de Recursos Humans publicarà en el tauler d'anuncis dels serveis centrals de la Conselleria de Sanitat, al carrer de Roger de Llúria, 19, 46663 València, la llista provisional d'admesos i exclosos, amb expressió, en l'últim cas, de les causes d'exclusió.
  
D'acord amb el que preveu l'article 71 de la Llei de Règim Jurídic de les Administracions Públiques i del Procediment Administratiu Comú, si la instància no compleix els requisits o hi falta algun dels documents de la base 4, es requerirà a l'interessat que en un termini de deu dies corregisca la mancança. Les reclamacions contra la llista d'admesos i exclosos s'han de presentar davant el director general de Recursos Humans en el termini de deu dies.
  
Les reclamacions seran acceptades o rebutjades en la resolució que aprove la llista definitiva, que es publicarà de la mateixa manera que la provisional.
  
Contra la resolució que aprove la llista definitiva es poden interposar els recursos que s'especifiquen en la base 10 d'aquesta convocatòria.
  
6. Tribunals del concurs
  
El tribunal del concurs tindrà la composició que estableixen l'article 5 de l'Ordre de 5 de febrer de 1985, per la qual es regula el sistema de promoció als llocs de cap de servei i de secció dels serveis jerarquitzats de les institucions sanitàries de la Seguretat Social, i l'Ordre de 22 de febrer de 1989, per la qual es modifiquen determinats preceptes de l'ordre abans esmentada.
  
Els membres del tribunal són designats pel conseller de Sanitat, a proposta del secretari general de la Conselleria de Sanitat, d'acord amb l'article 1.1.k de l'Ordre de 10 de març de 1997, de la Conselleria de Sanitat.
  
La llista dels seus membres s'ha de publicar en el tauler d'anuncis dels serveis centrals de la Conselleria de Sanitat junt a la llista provisional d'admesos i exclosos.
  
A l'efecte de comunicacions i d'altres incidències, el tribunal té la seu als serveis centrals de la Conselleria de Sanitat, carrer de Roger de Llúria, 19, 46669 València.
  
7. Desenvolupament del concurs
  
7.1 El concurs consta de dues fases:
  
7.1.1 En la primera, el tribunal valora els mèrits aportats per l'aspirant segons el barem de l'annex III.
  
7.1.2 La segona fase consta també de dues parts:
  
a) L'exposició pública davant el tribunal d'una memòria explicativa sobre l'organització i el funcionament de la unitat assistencial de què es tracte, per a la qual cosa es disposa d'una durada màxima de seixanta minuts. L'aspirant ha de presentar, en el moment de l'exposició, per acompanyar-la, tota la documentació que considere convenient. El tribunal pot, acabada l'exposició, demanar a l'aspirant tots els aclariments que considere necessaris. La valoració de l'exposició pública s'estableix en un màxim de 15 punts.
  
b) La prova pràctica consisteix en la resolució per escrit d'un supòsit pràctic relacionat amb la gestió pròpia del servei a què opta l'aspirant, en el qual s'ha de valorar l'aptitud per a l'exercici de les funcions pròpies del lloc. La valoració és també de 15 punts.
  
7.2 Qualificació de la segona fase de concurs
  
a) El tribunal fixarà abans de la realització de la segona fase del concurs la puntuació mínima necessària per a superar-la.
  
b) Cada membre del tribunal exposarà públicament la puntuació atorgada a cada concursant. La qualificació de les proves d'exposició pública i prova pràctica estarà determinada per a cada aspirant per la mitjana aritmètica de les qualificacions que els atorguen cadascun dels membres del tribunal amb la limitació màxima abans fixada.
  
7.3 La qualificació final de cada aspirant la determina la suma dels resultats obtinguts en cada fase del concurs.
  
7.4 La data, l'hora i el lloc de celebració de les fases d'exposició pública i de proves pràctiques els ha de publicar el tribunal, com a mínim, amb quinze dies d'anticipació, en el tauler d'anuncis de la Conselleria de Sanitat.
  
8. Resolució del concurs
  
8.1 El tribunal no podrà deixar sense cobrir la plaça que és objecte de la convocatòria si els aspirants tenen les condicions establides i, celebrada la prova pràctica, superen els mínims prèviament establits per aquest.
  
8.2 En acabar les oportunes actuacions, el tribunal farà públics els resultats del concurs, que s'han d'exposar als taulers d'anuncis de les direccions territorials de la Conselleria de Sanitat a Alacant, Castelló de la Plana i València, i de la Gerència de l'Àrea d'Alcoi.
  
8.3 En el supòsit que un adjudicatari renuncie a la plaça, aquesta s'adjudicarà al següent en dret, i sols serà necessària la certificació del president i del secretari del tribunal.
  
8.4 El tribunal elevarà al director general de Recursos Humans la corresponent proposta d'adjudicació de la plaça objecte de la convocatòria, que tindrà caràcter vinculant, llevat que no s'hagen complit els requisits formals i de procediment establits.
  
8.5 El director general de Recursos Humans dictarà una resolució que designe el facultatiu proposat pel tribunal, la qual s'ha de publicar en el Diari Oficial de la Generalitat Valenciana.
  
8.6 Si en un facultatiu seleccionat no concorren els requisits exigits en la convocatòria, el director general de Recursos Humans dictarà una resolució motivada en què declararà la pèrdua dels drets de la plaça de què es tracte. L'esmentada resolució pot ser impugnada de la manera que estableix la base 10.
  
9. Nomenament i presa de possessió
  
El director general de Recursos Humans ha de publicar l'adjudicació definitiva de la plaça en el Diari Oficial de la Generalitat Valenciana.
  
El facultatiu seleccionat disposa d'un termini de trenta dies a partir de l'endemà de la publicació en el Diari Oficial de la Generalitat Valenciana per a efectuar-ne la presa de possessió, que es farà en la direcció del centre.
  
La presa de possessió queda condicionada a la presentació en la institució de la documentació següent:
  
a) Declaració de no estar inhabilitat per a l'exercici professional o per a l'exercici de funcions públiques, i de no haver estat separat mitjançant expedient disciplinari del servei de qualsevol administració pública o de la Seguretat Social.
  
b) Reconeixement sistemàtic que acredite l'aptitud psicofísica efectuat pels serveis mèdics del centre.
  
Si el facultatiu que obtinga la plaça ha estat ocupant-ne una altra de la Seguretat Social d'una altra província o comunitat autònoma, la institució sanitària de destinació ha de demanar a la unitat administrativa d'origen el trasllat de l'expedient del facultatiu.
  
Després de la presa de possessió del lloc que se li haja adjudicat haurà d'ocupar-lo durant un període mínim de dotze mesos. Qui incomplisca aquesta limitació pot ser exclòs de qualsevol tipus de concurs per a la promoció a llocs de treball o provisió de places vacants de la Seguretat Social d'igual o inferior categoria durant un període d'un any.
  
En tot cas la presa de possessió de la nova plaça implica el cessament en la que s'exercia.
  
10. Recursos
  
Segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra aquesta resolució, la convocatòria, les seues bases, i tots els actes administratius que dicte el director general de Recursos Humans per a portar-ho a terme, es podrà interposar recurs contenciós davant el jutjat contenciós administratiu que corresponga al seu domicili o davant el Jutjat Contenciós Administratiu de València, en el termini de dos mesos comptats des de la publicació de l'acte recorregut. Contra els actes del tribunal podrà interposar-se recurs ordinari davant el director general de Recursos Humans, en virtut de l'article 2.1.o de l'Ordre de 10 de març de 1997, de la Conselleria de Sanitat, en el termini d'un mes, comptador des de l'endemà de la publicació de la resolució corresponent del tribunal. Tot això, sense que s'utilitze qualsevol altre recurs que per al seu dret estime convenient.
  
Annex II
  
Sol·licitud d'admissió al concurs de places vacants de cap de servei dels serveis jerarquitzats de les institucions sanitàries de la Conselleria de Sanitat
  
1. Especialitat:
  
2. Data del DOGV:
  
3. Plaça sol·licitada:
  
Dades personals
  
4. DNI:
  
5. Primer cognom:
  
6. Segon cognom:
  
7. Nom:
  
8. Data de naixement:
  
9. Nacionalitat:
  
10. Adreça (carrer o plaça i número):
  
11. Municipi:
  
12. Província:
  
13. Codi postal:
  
14 Telèfon amb prefix:
  
15. Centre on treballa:
  
16. Província del centre:
  
17. Telèfon del centre on treballa:
  
18. Fax més pròxim:
  
Expose:
  
Que tinc tots el requisits exigits per a concursar en aquesta convocatòria.
  
Sol·licite:
  
Que siga admesa la present sol·licitud per a concursar a les places de cap de servei, per a la qual cosa adjunte els documents exigits en les bases de la convocatòria que al dors es relacionen.
  
(Lloc i data)
  
(Signatura)
  
Conselleria de Sanitat
  
Direcció General de Recursos Humans
  
Relació de documents que adjunte:
  
a) DNI
  
b) Fotocòpia del títol de l'especialitat a què opta.
  
c) Rebut d'haver fet l'ingrés dels drets d'examen.
  
d) Acreditació dels requisits de la base 2.1.
  
Documentació justificativa dels mèrits del barem:
  
1.
  
2.
  
3.
  
4.
  
5.
  
6.
  
7.
  
8.
  
9.
  
10.
  
11.
  
12.
  
13.
  
14.
  
15.
  
16.
  
Annex III
  
Barem per a places de cap de servei o secció
  
1. a) Per cada matrícula d'honor o excel·lent durant els estudis de llicenciatura: 0,2 punts.
  
b) Per cada notable durant els estudis de llicenciatura: 0,1 punts.
  
No s'han de valorar: religió, idiomes, ètica, formació política i educació física. Puntuació màxima: 4 punts.
  
2. Grau de llicenciatura: 0,5 punts.
  
Si hi obtingué premi extraordinari o excel·lent: 0,5 punts.
  
3. a) Per cada excel·lent o matrícula d'honor en els cursos monogràfics de doctorat: 0,2 punts.
  
b) Per cada vuit crèdits de cursos monogràfics de doctorat: 0,2 punts.
  
Puntuació màxima: 1 punt per la suma dels apartats a i b.
  
4. Grau de doctor: 1,5 punts.
  
Amb excel·lent o cum laude: 1 punt.
  
Amb premi extraordinari: 0,5 punts.
  
5. a) Titulats superiors que hagen complit el període complet de formació com a resident en l'especialitat de què es tracta (certificat MIR): 8 punts.
  
b) Si ha superat la convocatòria nacional de places de MIR i no n'ha completat el programa, per cada any en l'especialitat de què es tracta: 1,5 punts.
  
Els apartats a i b són excloents.
  
6. Titulats superiors que hagen complit el període complet de formació com a residents en centre estranger amb programa reconegut de docència per a postgraduats en l'especialitat de què es tracta, i amb títol validat pel Ministeri d'Educació i Ciència: 8 punts.
  
7. Màster en Salut Pública, administració o matèria relacionada amb l'especialitat, impartit a la universitat, escola nacional de sanitat o centres que pertanyen a, o que estiguen homologats per, la Generalitat Valenciana: 1 punt.
  
8. Per formació com a especialista en centres acreditats per a la docència, en l'especialitat de què es tracta, per un mínim de dos anys: 4 punts.
  
9. Per cada mes de serveis prestats en propietat en serveis jerarquitzats d'institucions sanitàries gestionades o administrades per entitats gestores de la seguretat social o en institucions amb programa acreditat per a la docència per la comissió nacional de què es tracta, o en institucions sanitàries d'un país estranger realitzades segons conveni o acords d'assistència sanitària amb el dit país l'exercici del qual haja estat expressament autoritzat al facultatiu en qüestió pel Ministeri de Sanitat i Consum: 0,1 punts.
  
Puntuació màxima: 7 punts.
  
10. Per cada mes de serveis prestats en propietat en serveis no jerarquitzats de la Seguretat Social en l'especialitat de què es tracta: 0,1 punts.
  
Puntuació màxima: 7 punts.
  
11. Per cada mes de serveis prestats com a interí, contractat o eventual en els serveis jerarquitzats de les institucions sanitàries de la Seguretat Social en l'especialitat de què es tracta: 0,1 punts.
  
Puntuació màxima: 7 punts.
  
12. Per cada mes de serveis prestats com a interí, contractat o eventual en els serveis no jerarquitzats de les institucions sanitàries de la Seguretat Social en l'especialitat de què es tracte: 0,1 punts.
  
Puntuació màxima: 7 punts.
  
La suma dels apartats 9, 10, 11 i 12 no pot excedir els 7 punts.
  
13. Per cada període de 4 anys prestats en propietat en serveis jerarquitzats dependents de l'administració pública o en institucions del sistema nacional de salut en l'especialitat de què es tracta:
  
a) Com a cap de secció: 1,5 punts.
  
b) Com a cap de servei: 2 punts.
  
Puntuació màxima: 6 punts.
  
14. Catedràtic d'universitat (medicina, farmàcia o estomatologia) de l'especialitat de què es tracta: 8 punts.
  
15. Professor titular d'universitat (medicina, farmàcia o estomatologia) de l'especialitat de què es tracta: 7 punts.
  
16. Cap de departament o servei amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracta: 8 punts.
  
17. Cap de secció amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracta: 7 punts.
  
18. Facultatiu adjunt, amb nomenament en propietat, dels serveis jerarquitzats de la Seguretat Social, o d'hospitals amb programa acreditat per a la docència per la comissió nacional de l'especialitat de què es tracta: 6 punts.
  
19. Facultatiu especialista en les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts.
  
La puntuació compresa entre els punts 14 i 19 és excloent.
  
20. Per treballs científics i d'investigació publicats i aportacions a reunions científiques sobre l'administració o l'especialitat de què es tracte.
  
Puntuació màxima: 4 punts.
  
21. Facultatiu amb plaça en propietat, per haver exercit serveis en exclusivitat en les administracions públiques realitzant funcions d'ordenació, planificació i gestió sanitària. Per cada mes: 0,1 punts.
  
Puntuació màxima: 2 punts.
  
22. Professor associat de ciències de salut en hospitals amb conveni específic amb universitat i amb programa de docència pregraduada: 1 punt.
  
23. Assistència a cursos d'una durada igual o superior a 40 hores de classe en l'especialitat de què es tracta. Per cada curs:0,1 punts.
  
Puntuació màxima: 1 punt.
  
24. Per haver sigut un any component de les comissions de control de qualitat acreditades d'institucions sanitàries (cal justificar-ho amb una certificació del director). Per cada any: 0,1 punts.
  
Puntuació màxima: 1 punt
  
25. El coneixement de valencià es valorarà fins a un màxim de 2 punts quan s'acredite estar en possessió del corresponent certificat lliurat o homologat per la Junta Qualificadora de Coneixements de Valencià:
  
1. Coneixements orals: 0,5 punts.
  
2. Coneixements de grau elemental: 1 punt.
  
3. Coneixements de grau mitjà: 1,5 punts.
  
4. Coneixements de grau superior: 2 punts.
  
No es valora el certificat imprescindible per a la consecució d'un altre de nivell superior que s'al·legue com a mèrit.